AIDA Cruises

AIDA Cruises on Saksamaa laevakompanii.

Ettevõte asutati Saksa DV-s 1960. aastal nimega Deutsche Seereederei. Esialgu pakkus see kruiise laevaga Völkerfreundschaft, mis oli 1956. aastal nime Stockholm all läbi teinud õnnetuse (põrganud kokku laevaga Andrea Doria, mis uppus).

1990. aastal ettevõte erastati ja see otsustas oma tegevust laiendada uute laevade ehitamise abil. 1996. aastal valmis esimene uus laev, mis esialgu, aastani 2001 kandis nime "AIDA – Das Clubschiff". Hoolimata laeva heast täituvusest, ei suutnud Deutsche Seereederei kasumisse jõuda ja likviidsuse parandamiseks müüs ettevõte AIDACara 1997. aasta augustis 234 miljoni marga eest ettevõttele Norwegian Cruise Line, kuid jäi ise laeva edasi kasutama.

2000. aastal võttis ettevõtte Deutsche Seereederei üle P&O Princess Cruises, kes ostis ettevõttest 51%. P&O ostis kohe laeva "AIDACara – Das Clubschiff" tagasi ja andis talle praeguse nime "AIDAcara". 2003. aastal liitus P&O Princess Cruises ettevõttega Carnival Corporation ja niimoodi moodustati maailma suurim kruiise korraldav ettevõte Carnival Corporation & plc. Liitumise järel läks ettevõtte AIDA Cruises juhtimine üle Costa Cruises Groupile, mis on Carnival Corporation & plc tütarettevõte ja vastutab korporatsiooni Euroopa kaubamärkide eest. Seetõttu läksid kõik Costa Cruises Groupi laevad 2004. aastal Itaalia lipu alla ja ettevõtte peakorter on samast ajast Milanos.

AIDA Cruises on üks 11 kaubamärgist, mis kuulub Carnival Corporationile. See annab korporatsiooni sissetulekutest 6,5%. Ettevõtte iga laeva nimi algab sõnaga AIDA. See on valitud Giuseppe Verdi ooperi "Aida" järgi, mille kohta on levinud vääruskumus, et see on kirjutatud Suessi kanali avamise puhul, mistõttu ooperi nimi seondub meresõiduga. AIDA Cruises on keskendunud saksakeelsele turule.

See ettevõte registreeriti Rostockis 1999. aastal kui Seetours ja nimetati ümber aastal 2004. AIDA Cruises on Carnival Corporation & plc tütarettevõte . Emaettevõte on aga osa Costa Crociere S.p.A.-st . Ettevõtte AIDA Cruises peakorter asub Rostocki Linnasadama vanades laohoonetes. Itaalia lipu all sõitvate AIDA laevade kodusadam on Genova.

 Laevastik 
 Laev  Ehitusaasta  Kogumahutavus  Pikkus (m)  Reisijate arv  Laevapere  Laevatehas  Klass  Lipp  Märkused  Pilt AIDAcara  1996  38 531  193,34  1 230  369  Kvaerner Masa Yard, Turu   25px → 25px → 25px → 25px → 25px → 25px  kuni 2001 "AIDA – Das Clubschiff", moderniseeriti 2005    150px AIDAvita  2002  42 289  202,85  1 266  389  Aker MTW, Wismar   25px → 25px   150px AIDAaura  2003  42 289  202,85  1 582  389  Aker MTW, Wismar   25px   150px AIDAdiva  2007  69 203  251,89  2 030   634  Jos. L. Meyer GmbH  Sphinx  25px   150px AIDAbella  2008  69 203  252,00  2 030  607  Jos. L. Meyer GmbH  Sphinx  25px   150px AIDAluna  2009  69 203  252,00  2 050  634  Jos. L. Meyer GmbH  Sphinx  25px   150px AIDAblu  2010  71 304  253,33  2 050  620  Jos. L. Meyer GmbH  Sphinx  25px   150px AIDAsol  2011  71 304  253,33  2 174  620  Jos. L. Meyer GmbH  Sphinx  25px   150px AIDAmar  2012  71 100  253,22  2 500  611  Jos. L. Meyer GmbH  Sphinx  25px   150px AIDAstella  2013  71 304  253,26  2 700  609  Jos. L. Meyer GmbH  Sphinx  25px   150px AIDAprima  2016  125 572  299,95  3 250   Mitsubishi Heavy Industries, Nagasaki  Hyperion  25px   150px AIDAperla  2017  125 572  299,95  3 286   Mitsubishi Heavy Industries, Nagasaki  Hyperion  25px   150px

 Ettevõtte AIDA Cruises endised laevad 
Nimekiri ei ole täielik.
 Nimi  Pikkus  Ehitatud  Aastad  Kogumahutavus  Lipp  Laevatehas  Praegune staatus  Pilt AIDAblu (1990)  245,08  1990  2004–2007  70 285  25px → 25px → 25px → 25px  Fincantieri-Cant. Nav. Italiani  Pacific Jewel P&O Cruises Australia   150px

Viited

 Välislingid 

Ettevõtte veebisait

Kategooria:Laevandusettevõtted